आज की पाँच बड़ी ख़बरें: लखनऊ में टीलेवाली मस्जिद के सामने लक्ष्मण की मूर्ति लगाने का प्रस्ताव\nइस निर्णय के बाद विवाद शुरू हो गया है. टीले वाली मस्जिद के इमाम मौलाना फ़ज़ले मन्नान ने दावा कि ये संरक्षित इलाका है, इसलिए भी यहां पर भारतीय पुरातत्व सर्वेक्षण यानी एएसआई की मंज़ूरी के बिना कोई निर्माण कार्य नहीं किया जा सकता है.

नगर निगम की कार्यकारिणी में बीजेपी पार्षद दल के नेता रामकृष्ण यादव और भाजपा पार्षदों के मुख्य सचेतक रजनीश गुप्ता ने निगम में ये प्रस्ताव दिया था जिसे स्वीकार कर लिया गया है. 

लेकिन ये मामला जितना आसान दिखता है उतना है नहीं क्योंकि टीलेवाली मस्जिद के शाही इमाम मौलाना फ़ज़ले मन्नान कहते हैं कि टीले वाली मस्जिद पर अलविदा और ईद-बकरीद पर बड़ी तादाद में लोग नमाज़ पढ़ने आते हैं और वो सड़कों पर भी नमाज़ पढ़ते हैं और इस्लाम में किसी मूर्ति या तस्वीर के सामने या उसके पीछे नमाज़ नहीं पढ़ी जा सकती.

क्या अब मीडिया के ज़रिये साज़िशें भी कराई जा सकती हैं

आखिर अयोध्या मसले का हल क्या हो?

कश्मीर में बाढ़ का अलर्ट

भारत प्रशासित कश्मीर घाटी में श्रीनगर, पुलवामा, अनंतनाग समेत दक्षिण कश्मीर और सेंट्रल कश्मीर के एक बड़े हिस्से को बाढ़ प्रभावित घोषित कर दिया गया है.

झेलम समेत कई नदियां ख़तरे के निशान से ऊपर हैं. प्रशासन ने एहतियातन स्कूलों को बंद करने का आदेश दिया है. श्रीनगर शहर में राहत शिविर लगाए गए हैं. 

साल 2014 में आई बाढ़ के बाद से अब यह तीसरी बार है जब राज्य के इन इलाकों में बाढ़ का अलर्ट जारी हुआ है. दक्षिण कश्मीर में बीते दो दिनों से रुक-रुककर बारिश जारी है. लगातार बारिश की वजह से इलाके की झेलम नदी का जलस्तर तेज़ी से बढ़ा है. प्रशासन ने निचले इलाकों में रह रहे लोगों को एहतियात बरतने को भी कहा है.

जम्मू-कश्मीर बाढ़- एक्शन में पीएम और सीएम

मंदसौर की रेप पीड़िता ख़तरे से बाहर

मध्य प्रदेश के मंदसौर में गैंगरेप का शिकार हुई आठ साल की बच्ची की हालत अब ख़तरे से बाहर है. अस्पताल की ओर से शनिवार शाम को जारी किए गए हेल्थ बुलेटिन में बताया गया है कि बच्ची के स्वास्थ्य में लगातार सुधार हो रहा है. 

अस्पताल के सुपरिंटेंडेंट ने बताया है कि पीड़िता की हालत में काफ़ी सुधार हुआ है और अब उसकी ज़िंदगी ख़तरे के बाहर है. उसे हल्का खाना दिया गया है और उसने अपनी मां से बात भी की है.

इस बीच, मध्य प्रदेश की महिला एवं बाल विकास मंत्री अर्चना चिटनिस ने कहा है कि मुख्यमंत्री शिवराज सिंह चौहान ने पीड़िता के पिता...\n\ntl;डॉ:
लखनऊ नगर निगम ने पुराने शहर में मौजूद टीलेवाली मस्जिद के सामने लक्ष्मण की बड़ी मूर्ति लगाने का फ़ैसला किया है.